Συγγνώμη για την καθυστέρηση.
ΣΤΟ ΠΡΟΗΓΟΥΜΕΝΟ ΕΠΕΙΣΟΔΙΟ
Θα το πληρώσεις αυτό.
Σήμερα αναγεννιέται η Manticore Ιταλίας.
Τι συνέβη;
Αν ακούς αυτό το μήνυμα, σημαίνει πως είμαι νεκρός.
Τώρα που έχουμε το όπλο,
θα αλλάξουν τα πράγματα.
Θέλω μόνο να εξαφανιστώ.
Τώρα, μπορούμε στ' αλήθεια να αλλάξουμε τον κόσμο.
Είμαι η Ντιάνα Καβαλιέρι, πράκτορας της Citadel,
καθώς και της Manticore με κωδικό 308.
Ας απαντήσει κάποιος, παρακαλώ. Πείτε μου ότι δεν είμαι η μόνη που έμεινε.
19η ημέρα μετά την επίθεση κατά της Citadel.
Η Manticore Ιταλίας υπόκειται σε αυστηρές κυρώσεις.
Οι εταίροι ανακάλυψαν ότι έκρυβε τεχνολογία κλεμμένη από τη Citadel.
Πλέον, αυτή περιήλθε στις Manticore Γαλλίας και Γερμανίας.
Έκανα ό, τι μπορούσα για να την καταστρέψω.
Δεν ξέρω αν τα κατάφερα,
αν θα μπορούν να την ξαναφτιάξουν.
Τώρα δεν μπορώ να φύγω από τη Manticore.
Μετά τις κυρώσεις, μας ελέγχουν ακόμα πιο πολύ.
Ας απαντήσει κάποιος, παρακαλώ.
Μου είναι αδιανόητο ότι έχω μείνει μόνο εγώ.
Και μόνο που έχω τη συσκευή σπίτι μου είναι σαν θανατική καταδίκη.
Παρακαλώ, ας απαντήσει κάποιος.
CITADEL ΝΤΙΑΝΑ
ΠΩΛΕΙΤΑΙ
Κι αυτή;
Την έχω τυπώσει και για μένα.
Θα μας λείψει το σπίτι της μαμάς και του μπαμπά.
Παρεμπιπτόντως, βρήκα μεταφορική.
Μόλις τακτοποιηθείτε, θα σας τα στείλω όλα.
-Ευχαριστώ. -Κανένα πρόβλημα.
-Λες να πουληθεί το σπίτι; -Ναι.
Έτσι πιστεύω.
Και μετά;
Δεν ξέρω.
Όποτε θες, θα έχουμε δωμάτιο για σένα. Σε περιμένουμε.
-Έχεις νέα από τον Έντο; -Όχι.
Δεν θα προχωρούσε το πράγμα.
Λόγω της δουλειάς σου;
Για πολλούς λόγους.
Είμαι περήφανη για σένα.
Σ' ευχαριστώ για όσα έκανες για τη δικαίωση των γονιών μας,
Χαίρομαι που έφυγες τώρα.
Κι εγώ είμαι περήφανη για σένα.
Λυπάμαι που έγινε με τόσο μεγάλο τίμημα.
Καταλαβαίνω. Δεν θα σταματούσες με τίποτα πριν βρεις την αλήθεια.
Πάμε.
Θα είμαστε εντάξει;
Τέλεια θα είμαστε.
Γεια σου, θεία.
Γεια σου, γλυκιά μου!
32η ημέρα
μετά την επίθεση κατά της Citadel.
Είναι ξεκάθαρο ότι, μετά τις κυρώσεις, μόνος στόχος του Έτορε Ζάνι
είναι η πλήρης αποσταθεροποίηση της χώρας.
Η Manticore πουλάει όπλα σε μια σειρά εγκληματικών οργανώσεων.
Εκβιάζει πολιτικούς της αντιπολίτευσης
και αναλαμβάνει συμβόλαια προμηθειών του στρατού και της αστυνομίας.
Εμείς οι πράκτορες δεν έχουμε πια καμία ελευθερία.
Είμαστε το ένοπλο σκέλος της.
Έχω χάσει τον ύπνο μου.
Ακόμα πιστεύω ότι κάποιος δικός μας
θα ακούσει τα μηνύματά μου.
Φοβάμαι.
Κι είμαι μόνη μου.
Γεια σας.
Μπορώ να περάσω;
Βέβαια.
Περιμένετε έξω.
Ξέρεις ποιος είμαι;
Ναι.
Θέλω μόνο να σου κάνω μερικές ερωτήσεις.
Για να καταλάβω τι συνέβη.
Τον πυροβόλησε ένας πράκτορας της Citadel.
Τον αιφνιδίασε.
Είχε αποσπαστεί η προσοχή του.
Από τι;
Την τεχνολογία της Citadel.
Δεν τον γνώριζα καλά, μόνο σε λίγες αποστολές ήμουν μαζί του.
Αλλά ήταν ηγέτης.
Συμφωνούσες με την επίθεση;
Εγώ εκτελώ εντολές.
Τίποτα περισσότερο.
Εγώ δεν συμφωνούσα.
Κακώς έγινε ό, τι έγινε.
Κακώς λειτουργεί έτσι η Manticore.
Σήμερα ξέρουμε τι να περιμένουμε.
Βόλφγκανγκ.
Σεσίλ, πώς είσαι;
Όχι και πολύ ομιλητική.
Πάμε μέσα;
Σήμερα έχουμε πολλά να συζητήσουμε.
Ελπίζουμε αυτές οι εβδομάδες σιωπής να ήταν χρήσιμες για όλους.
Να ηρέμησαν τα πνεύματα.
"Δίας": έτσι ονομάζεται το όπλο.
Και έχει ολοκληρωθεί.
Είναι το μέλλον της Manticore Ευρώπης.
Θα το διοχετεύσουμε μέσω του δημόσιου συστήματος ύδρευσης.
Σύντομα θα γίνει μια δοκιμή,
για να καθορίσουμε τον συντελεστή διασποράς,
και μετά θα αρχίσουμε την παραγωγή.
Η παραγωγή θα συνεχιστεί σε διαδοχικά κύματα,
μέχρι να καλύψουμε όλο τον πληθυσμό.
Τώρα που το όπλο είναι μόνο δικό σας,
τι θα γίνουμε εμείς κι οι οργανώσεις μας;
Εντοάρντο, θα τους πεις την απόφασή μας;
Αποφασίσαμε ότι η πρόσβαση στον Δία θα είναι κοινή για το Ευρωπαϊκό Συμβούλιο.
Αλλά με έναν όρο.
Δικαίωμα πρώτης ανάλυσης για τη Manticore Ιταλίας.
-Ανάλυση τίνος; -Των δεδομένων.
Θα έχουμε καθημερινή πρόσβαση σε πληθώρα στοιχείων.
Για να αποφύγουμε τις διαφορετικές ερμηνείες ανά οργάνωση,
θα κάνουμε την πρώτη αξιολόγηση.
Και θα μας λέτε ό, τι σας συμφέρει.
Η ιδέα σας περί κοινοκτημοσύνης πάντα εντυπωσιάζει.
Θα έχουμε και τον αποκλειστικό έλεγχο ενός τρίτου στοιχείου.
Τρίτου στοιχείου;
Του ιταλικού μέρους του όπλου.
Είναι ήδη έτοιμο, σωστά;
Φυσικά. Σχεδόν.
Θα δώσουμε λεπτομέρειες όταν έρθει η ώρα. Προς το παρόν, ας δούμε αν συμφωνούμε.
[Γερμανικά] Μάλιστα...
Λες κι έχουμε επιλογή.
[Γαλλικά] Η νέα δομή της Manticore Ευρώπης.
Όλες οι οργανώσεις ίσες, αλλά μία πιο ίση από τις άλλες.
Αυτή δεν είναι η βάση της δημοκρατίας;
Πάει να σου γίνει συνήθεια να μη με προειδοποιείς για το τι θα πεις.
Οι συναντήσεις είναι σαν μουσική τζαζ, ακολουθείς τη ροή.
Αυτοσχεδιάζεις.
Εσύ ακούς μόνο κλασική μουσική.
-Ήταν η κατάλληλη στιγμή να τους το πω. -Άποψή σου.
Εγώ δεν συμφωνώ.
Παίρνεις ως δεδομένο ότι είναι εφικτό.
Αν μου είχες μιλήσει, θα ήξερες ότι δεν είναι έτσι.
Όχι;
Πρέπει να εισαγάγουμε ένα στοιχείο δικής μας κατασκευής
μέσα σε μια δομή της Citadel.
Έχεις υπόψη σου πόσες τεχνικές μεταβλητές υπάρχουν;
Δεν είναι το ίδιο με το να αλλάζεις θέση σε ένα έπιπλο.
Πιο πολύ μοιάζει με το να χαλάς ένα παζλ,
να του βάζεις 100 κομμάτια από άλλο παζλ
και να περιμένεις η εικόνα να ταιριάζει με την αρχική.
Τα παρατάς ποτέ εσύ λόγω μιας τεχνικής δυσκολίας;
Πες μου τι σε απασχολεί.
Το τρίτο στοιχείο...
είναι για να σκοτώνει.
Ναι, το ξέρω.
Ξέρω τι μπορεί να κάνει. Πόσο επικίνδυνο μπορεί να είναι.
Κάνεις λάθος.
Κανένα άλλο όπλο δεν προσφέρει τέτοια χειρουργική ακρίβεια.
Καμία παράπλευρη απώλεια. Μόνο οι στόχοι.
Ξεχνάς πόσες φορές στην ιστορία
ένας θάνατος θα έσωζε εκατομμύρια ζωές;
Όχι. Ασφαλώς όχι.
Εντοάρντο...
Τώρα, έχεις εξουσία.
Άρχισε να κατανοείς τη σημασία της.
Δεν βρίσκεσαι στη βάση δεδομένων μας,
και δεν υπάρχει κανένα ίχνος της συνεργασίας μας.
Το μόνο που μου δίνει ελπίδα είναι να ξέρω ότι είσαι ακόμα εκεί έξω.
Μόνο εσύ έμεινες πίσω από τις εχθρικές γραμμές,
και πρέπει να φανείς πολύ γενναία.
-Δεν βρίσκεσαι... -Συγχώρεσέ με.
...και δεν υπάρχει κανένα ίχνος της συνεργασίας μας.
Πάμε στο γραφείο.
Είσαι σίγουρος;
-Οι οδηγοί και οι πράκτορές μου; -Ηρέμησε. Κοιμούνται.
Συγγνώμη, Έντο, ένα αστείο ήταν.
Σου έδωσα αυτό που ήθελες!
Έχεις 20 εκατομμύρια, είσαι ελεύθερη, μπορείς να φύγεις. Τι άλλο θες;
Γιατί είσαι τόσο θυμωμένος μαζί μου;
Επειδή εξαφανίστηκες ολόκληρο μήνα.
Γύρισα, όμως.
Τι σε έκανε να αλλάξεις γνώμη;
Σκέφτηκα αυτά που λέγαμε.
Ας παριστάνουμε ότι μας καλύπτει μια κανονική ζωή,
μια καλή δουλειά, ένα ωραίο σπίτι. Η αλήθεια είναι ότι θέλουμε περισσότερα.
Εγώ θέλω περισσότερα.
Τι εννοείς, "περισσότερα";
Να είμαι μαζί σου.
Μετά την αποστολή στη Γαλλία,
ήμασταν ξαπλωμένοι εδώ, έτσι δεν είναι;
Εσύ κοιμόσουν, εγώ είχα αϋπνία.
Σηκώθηκα, λοιπόν,
και είδα τη συσκευή με τα δεδομένα για το όπλο.
Και ήμουν βέβαιη...
και είμαι ακόμα βέβαιη,
ότι είναι επικίνδυνο.
Μπορούσα να το είχα πάρει.
Ήθελες να το καταστρέψεις;
Ήξερα ότι μπορεί να μας έβαζα σε μεγάλους μπελάδες,
και η Manticore θα έφτιαχνε κάτι άλλο έτσι κι αλλιώς.
Έτσι, το άφησα εκεί και απομακρύνθηκα.
Γιατί μου τα λες αυτά;
Έχεις δικαίωμα να ξέρεις ποια είμαι.
Και δεν μπορώ να πάψω
να αγωνίζομαι για έναν κόσμο πιο ασφαλή.
Εσύ είσαι ο μόνος που στο πλάι του νιώθω ότι μπορώ να το πετύχω.
Αυτό μόνο.
Η Manticore σκότωσε τους γονείς σου.
Η οργάνωσή μας έριξε την πτήση ΟΤ9732, επειδή σε αυτήν επέβαινε...
ένας πράκτορας της Citadel.
Ήθελα να σου το πω στη Σικελία,
αλλά δεν μπόρεσα.
Έχεις κι εσύ το δικαίωμα να ξέρεις ποιος είμαι.
Συμμετείχες στην απόφαση;
Μη σου περνά καν απ' το μυαλό.
Λυπάμαι.
ΟΚΤΩ ΧΡΟΝΙΑ ΝΩΡΙΤΕΡΑ
ΟΙΚΟΓΕΝΕΙΑ ΖΑΝΙ
Άσ' τον ήσυχο, θα είναι απασχολημένος.
Δεν τα συνηθίζει αυτά.
Τι έχεις να του πεις που είναι τόσο επείγον;
Ξέρεις τι.
Θα έχουμε τη δύναμη να ελέγχουμε οποιονδήποτε οποτεδήποτε,
από την αρχή μέχρι το τέλος της ζωής του.
Πώς;
Το γαλλικό μισό είναι ένα μικροσκοπικό σύστημα παρακολούθησης,
ένθετο στο γερμανικό μισό, ένα βιοτεχνολογικό στοιχείο
που ενσωματώνεται στον ανθρώπινο οργανισμό.
Σαν παράσιτο;
Δεν θα παγιδεύουμε πια τηλέφωνα κι υπολογιστές.
Οι ίδιοι οι άνθρωποι θα δίνουν τις πληροφορίες.
Αυτοί θα είναι οι πομποί.
Κι εμείς θα ελέγχουμε όλα τα δεδομένα τους.
Ντιάνα, ξέρω ότι μιλάμε για μια τεράστια δύναμη.
Όμως, αν αξιοποιηθεί σωστά,
θα μπορούμε να εξασφαλίσουμε ειρήνη και ασφάλεια.
Πάνω απ' όλα, θα μπορέσουμε να γίνουμε η οργάνωση που έπρεπε να ήμασταν.
Αλλά αυτό δεν ήταν αρκετό για τον πατέρα μου.
Έτσι, εξετάζουμε την εισαγωγή ενός τρίτου στοιχείου.
Ένα σύστημα τηλεθανάτωσης.
Εσύ το σχεδίασες;
Σχεδιαστής όπλων είμαι.
Η Manticore θα είχε σε όλους εξουσία ζωής ή θανάτου.
Με το πάτημα ενός πλήκτρου ανά πάσα στιγμή,
ο ξενιστής πεθαίνει αμέσως από φυσικά αίτια.
Είναι σαν ατομική βόμβα, λοιπόν.
Κι όλα εξαρτώνται από το χέρι που πατάει το κουμπί.
Και ο πατέρας σου σε πιέζει ξεκάθαρα να το συμπεριλάβεις.
Τι είναι αυτό; Παράξενο σχήμα.
Είναι από ένα σπίτι που έμενα.
Ένα γούρι.
Έχω πολλά ακόμα να μάθω για σένα.
Πρώτα φεύγει με όλες τις διαβεβαιώσεις και έναν σωρό λεφτά.
Τώρα, θέλει να επιστρέψει.
Χρειαζόταν ένα διάλειμμα, αφού κινδύνεψε τόσο στο Παρίσι.
Πρέπει να σου θυμίσω τι πήραμε χάρη σ' αυτήν;
Μαζί της ήσουν χθες βράδυ;
Ναι.
Κοίτα να το συνηθίσεις.
Πού είναι τώρα;
Ετοιμάζεται για την έναρξη της πρώτης δοκιμής διασποράς του Δία.
Χθες της είπα τα πάντα.
Έτσι απλά;
Χωρίς να συνεννοηθούμε;
Μπαμπά, να ξεκαθαρίσουμε κάτι. Δεν ζητώ την άδειά σου.
-Είμαι επικεφαλής, όπως κι εσύ. -Ακριβώς.
Όπως κι εγώ.
Εσύ κάνεις τα πάντα μόνος σου.
Πώς πάει το τρίτο στοιχείο;
Τελειώνουμε.
Πρέπει να κάνω ένα τηλεφώνημα.
Ο νόμος περί όπλων πάει για ψήφιση,
αλλά ο ηλίθιος ο υπουργός θέλει λίγο σπρώξιμο.
Αυτό περιέχει δέκα εκατομμύρια σωματίδια του Δία.
Μια μικρή ποσότητα για την πρώτη δοκιμή.
Μικρή;
Μόνο ένα μέρος τους θα φτάσει στους ξενιστές.
Πόσα; Θα μάθουμε.
Μέσα έχει τον κωδικό ενεργοποίησης. Απομνημόνευσε και κατάστρεψέ τον.
Μόνο εμείς οι δύο θα τον ξέρουμε.
Νομίζω πως η οικογένεια θα μεγαλώσει σύντομα.
Μιλάς σοβαρά;
Αυτό που συνέβη τους έφερε κοντά με έναν τρόπο
που ούτε καν εκείνος γινόταν να προβλέψει.
Αν θες να βρεις μια ισορροπία μαζί του,
πρέπει να αποδεχτείς τη σχέση τους.
Δεν μ' αρέσει αυτό το κορίτσι.
Κάτι δεν μου πάει.
Κάτι κρύβει.
Κατάσκοπος είναι.
-Κρύβεται, δουλειά της είναι. -Έλα τώρα.
Ξέρεις τι εννοώ, Τζούλια.
Ήδη τη βλέπω να ψιθυρίζει στο αυτί του,
να δίνει συμβουλές.
[Αγγλικά] Σου έχω ψιθυρίσει ποτέ;
Συνήθως μιλάω με φυσιολογική ένταση.
Μη συγκρίνεσαι μαζί της.
[Ιταλικά] Γιατί όχι;
Εσύ είσαι μέλος της οικογένειας.
Ναι.
Και παραμένω, μόνο επειδή ο Έντο γύρισε σώος από το Παρίσι.
[Αγγλικά] Εγώ μπορεί να σου μιλάω.
Αλλά εσύ δεν ακούς πάντα.
Τα πρόσφατα γεγονότα το έκαναν πολύ σαφές.
Εσύ δεν έχεις αμφιβολίες;
Καθόλου;
[Ιταλικά] Το μόνο που ξέρω είναι ότι είχα χρόνια να δω έτσι τον Έντο.
Πώς έτσι;
Ευτυχισμένο.
ΦΑΣΗ 3
ΕΛΛΕΙΨΗ ΣΤΟΙΧΕΙΟΥ
ΟΛΟΚΛΗΡΩΜΕΝΟ
Η δοκιμή του τρίτου στοιχείου ήταν επιτυχημένη.
Το εισήγαγα στο πρωτότυπο.
Μπράβο!
Καταπληκτικό, Έντο.
Ευχαριστώ.
Σε αντίθεση με σένα, δεν αμφέβαλλα ποτέ ότι θα τα κατάφερνες.
Και ξέρω πως δεν ήταν εύκολο.
Είμαι περήφανος για σένα.
Λυπάμαι μόνο
που το μεγαλύτερο επίτευγμά μας
έγινε πραγματικότητα σε μια μέρα τόσης έντασης.
Αλλά δεν πειράζει.
Τώρα, είσαι πιο κοντά στην 308 παρά σε μένα.
Θα θες να το γιορτάσεις μαζί της.
Κι αν είναι τόσο σημαντική για σένα, είμαι πρόθυμος να την αποδεχτώ.
Και να τη λέω Ντιάνα.
Ευχαριστώ.
Όσο για μας,
θα ήθελα να βρούμε μια ισορροπία.
Ξέρω ότι θα βρεις τον τρόπο, τώρα που είσαι κι εσύ επικεφαλής.
Ετοιμάζομαι να σου στείλω τον κωδικό του Δία.
Δικαιούσαι να τον έχεις κι εσύ.
Αλλά με έναν όρο.
Δεν τα παρατάς ποτέ.
Η μητέρα σου έχει δίκιο, μου μοιάζεις. Τι θέλεις;
Την Ντιάνα διευθύντρια της Manticore Ιταλίας.
Στη θέση του Ματέο;
Ο Ματέο διευθύνει την οργάνωση 13 χρόνια.
Καιρός για μια αλλαγή.
Αν η κοπέλα είναι τόσο σημαντική για σένα,
ας αναλάβει και διευθύντρια.
Θα μιλήσω με τον Ματέο.
Έχω τον λόγο σου;
Τον έχεις.
Απόψε θα το επισημοποιήσουμε.
Σου έστειλα τον κωδικό.
Τα λέμε αργότερα.
Ματέο.
Μπλόκαρε τις επικοινωνίες της 308.
Έχω τους κωδικούς, αλλά είναι άχρηστοι αν δεν απομνημονεύσεις τη διαδικασία.
Άσ' τη να κάνει τη δουλειά.
Μετά, ξέρεις τι να κάνεις.
Τι πρέπει να κάνει;
Έτορε.
Η αγάπη σου για τον γιο σου θολώνει την κρίση σου.
Δεν βλέπεις καθαρά.
ΠΥΡΓΟΣ ΝΕΡΟΥ ΑΡΙΘ. 14
Μείνετε φρουροί εδώ.
Μαμά, μίλησα με τον μπαμπά.
Κάναμε μια συμφωνία.
[Αγγλικά] Πάλεψα να τον σταματήσω, Έντο.
Πάλεψα πραγματικά.
Λυπάμαι.
Τι εννοείς;
[Ιταλικά] Δεν μπορείς να κάνεις τίποτα γι' αυτήν.
Ματέο.
Θέλω να μιλήσω αμέσως στην Ντιάνα.
Με ακούς;
Απάντησέ μου.
Αυτό είναι το σημείο εισόδου στην παροχή του νερού.
Απάντησέ μου!
Ματέο, απάντησε, ρε γαμώτο!
-Διαλύεται με την επαφή με το νερό; -Ναι.
Γίναμε μάρτυρες μιας έντονης συζήτησης,
σχεδόν επιθετικής, μεταξύ βουλευτών.
Η πλειοψηφία δεν δείχνει ενωμένη.
Βασικά, η κυβέρνηση ακροβατεί
μετά την ψήφιση του νόμου για την απελευθέρωση των όπλων.
Έκαναν τη δουλειά, αλλά είναι τελειωμένοι.
Θα τους ξεφορτωθούμε.
Ενόψει των σχεδίων μας για τον Δία, χρειαζόμαστε μια νέα κυβέρνηση.
Σωστά.
Χρειαζόμαστε υλικοτεχνική υποστήριξη.
Η μητέρα σου;
Νομίζω στον κήπο.
Νεότερα από τη δοκιμή;
Είναι σε εξέλιξη.
Είμαι περίεργος να δω πόσα υποκείμενα θα προσεγγίσουμε με το πρώτο κύμα.
Κι εγώ το ίδιο.
Εισάγω τον κωδικό ενεργοποίησης.
Εντάξει.
Τα σωματίδια ενεργοποιήθηκαν και διασπείρονται.
Ξέχασα κάτι, μπαμπά.
Σήμερα, έφτιαξα το πρώτο πρωτότυπο με το τρίτο στοιχείο.
-Ωραία. -Ήξερα ότι θα το ενέκρινες.
Παιχνιδάκι. Σαν να βάζεις ένα ποτήρι νερό.
Μην το κάνεις.
Επηρεάζει το νευρικό σύστημα.
Λογικά, δεν θα νιώσεις πόνο.
Το έκανα για δικό σου καλό.
Κάτι δεν πάει καλά μαζί της.
Θα το έβλεπες κι εσύ, αν δεν σε είχε τυφλώσει.
Χρησιμοποίησε το μυαλό σου.
Κάλεσε τον Ματέο. Τώρα.
Εντοάρντο.
Κάτι κρύβει.
Δεν ξέρω τι, αλλά έχω δίκιο.
Κάλεσέ τον.
Αλλιώς, θα πεθάνεις.
Όχι.
Είσαι ένας Ζάνι.
Πρέπει να μάθεις να παίρνεις δύσκολες αποφάσεις.
Μου μοιάζεις, Εντοάρντο.
Όχι, δεν σου μοιάζω.
Γεια σου, Ντιάνα.
Υποτιτλισμός: Ειρήνη Παπαδάκη
Επιμέλεια: Ντέση Βερβενιώτου